รัฐบาลไทย-ข่าวทำเนียบรัฐบาล-‘รมช.ประภัตร’ ตรวจภัยแล้ง จ.กาฬสินธุ์
วันอาทิตย์ที่ 28 มิถุนายน 2563
‘รมช.ประภัตร’ ตรวจภัยแล้ง จ.กาฬสินธุ์
‘รมช.ประภัตร’ ตรวจภัยแล้ง จ.กาฬสินธุ์ ดันเกษตกรผู้ปลูกหญ้าบ้านมอดินแดงปลูกหญ้าอาหารสัตว์สร้างรายได้ ดัน ‘ปักธงชัยโมเดล’ เป็นต้นแบบ
วันนี้(28มิ.ย.63)นายประภัตรโพธสุธนรัฐมนตรีช่วยว่าการกระทรวงเกษตรและสหกรณ์ลงพื้นที่ตรวจราชการตามนโยบายกระทรวงเกษตรและสหกรณ์โดยช่วงเช้าพบปะกลุ่มเกษตรกรปลูกหญ้าเพื่อจําหน่ายบ้านมอดินแดงปลูกหญ้าจากน้ําเสียโรงงานแป้งมันจําหน่ายทางออนไลน์ณบ้านมอดินแดงต.โพนทองอ.เมืองจ.กาฬสินธุ์จากนั้นเป็นประธานส่งมอบพันธุ์สัตว์ปีกและปัจจัยการผลิตภายใต้โครงการส่งเสริมการเลี้ยงสัตว์ปีกเพื่อฟื้นฟูเกษตรกรที่ประสบปัญหาอุทกภัยตามแผนปฏิบัติการฟื้นฟูเยียวยาเกษตรกรผู้ประสบภัยฝนทิ้งช่วงและอุทกภัยปี2562พร้อมติดตามสถานการณ์การเพาะปลูกและสถานการณ์ภัยแล้งและพบปะเกษตรกรณที่ว่าการอําเภอกมลาไสยอ.กมลาไสยจ.กาฬสินธุ์และสหกรณ์การเกษตรเชียงยืนจํากัดอ.เชียงยืนจ.มหาสารคาม
นายประภัตรกล่าวว่าปัจจุบันอาชีพทํานาประสบปัญหาเนื่องจากฝนทิ้งช่วงภัยแล้งและอุทกภัยดังนั้นเกษตรกรจึงต้องหาอาชีพเสริมเพื่อสร้างรายได้ได้ตลอดทั้งปีซึ่งอาชีพด้านปศุสัตว์และการปลูกพืชสําหรับอาหารสัตว์นั้นสามารถยกระดับความเป็นอยู่ของเกษตรกรให้ดีขึ้นได้ซึ่งรัฐบาลโดยกระทรวงเกษตรและสหกรณ์ได้ดําเนินโครงการภายใต้บันทึกความเข้าใจ(MOU)โครงการสนับสนุนสินเชื่อเพื่อการส่งเสริมการเลี้ยงสัตว์และกิจการที่เกี่ยวเนื่องฯเพื่อเพิ่มขีดความสามารถภาคปศุสัตว์ไทย(โคขุนกู้วิกฤตCovid-19)ในวงเงินสินเชื่อ50,000ล้านบาทโดยเกษตรกรต้องรวมกลุ่มจดทะเบียนวิสาหกิจชุมชนอย่างน้อย7คนกู้ได้ไม่เกินกลุ่มละ10ล้านบาทหรือกู้1ล้านบาทดอกเบี้ย100บาทโดยมีคอกกลางรับซื้อ
“วันนี้ได้มาชี้แจงโครงการฯให้กับเกษตรกรได้เข้าใจพร้อมด้วยเจ้าหน้าที่ที่เกี่ยวข้องทุกฝ่ายพร้อมกับลงพื้นที่แปลงนาสํารวจความเสียหายซึ่งคาดว่าหากภายใน2สัปดาห์ไม่มีฝนตกลงมานาข้าวก็จะเสียหายไม่อยากให้เกิดเหตุการณ์แบบนี้อีกจึงต้องนําโครงการฯส่งเสริมเลี้ยงสัตว์นี้เข้ามาช่วยพี่น้องเกษตรกรทั้งนี้ความต้องการโคเนื้อของต่างประเทศมีมากถึง500,000 - 1,000,000ตัวต่อปีไก่พื้นเมืองโดยเฉพาะตลาดประเทศกัมพูชาต้องการไม่น้อยกว่า 50,000ตัวต่อวันส่วนแพะมีความต้องการ200,000 - 300,000ตัวต่อปีและจากรายงานของUSDA (April 2020)ในปี2563คาดว่าความต้องการบริโภคเนื้อโคของโลกมีมากถึง60ล้านตันเนื้อสุกร90ล้านตันและเนื้อไก่98ล้านตันซึ่งความต้องการบริโภคเนื้อสัตว์เพิ่มสูงขึ้นจึงเป็นโอกาสของพี่น้องเกษตรกรได้สร้างรายได้”นายประภัตรกล่าว
นายประภัตรกล่าวเพิ่มเติมว่าจากการตรวจเยี่ยมชมกิจกรรมของกลุ่มผู้ปลูกหญ้าบ้านมอดินแดงซึ่งเริ่มดําเนินการตั้งแต่ปี2554ปัจจุบันมีสมาชิก73รายพื้นที่เพาะปลูกหญ้า853ไร่และมีแผนขยายพื้นที่ปลูกมากขึ้นเนื่องจากตลาดมีความต้องการสูงเพื่อจําหน่ายสร้างรายได้ให้กับเกษตรกรเป็นอย่างดีซึ่งเดิมเกษตรกรชาวบ้านมอดินแดงทําการปลูกมันสําปะหลังแต่ให้ผลผลิตได้ไม่ตลอดทั้งปีจึงหันมาปลูกหญ้าเลี้ยงสัตว์เพื่อจําหน่ายโดยไม่พึ่งพาน้ําจากระบบชลประทานและน้ําใต้ดินเนื่องจากพื้นที่แห่งนี้ได้ใช้น้ําเสียที่บําบัดแล้วจากโรงงานผลิตแป้งมันสําปะหลังที่เป็นแหล่งน้ําตลอดทั้งปีและหญ้าดังกล่าวสามารถตัดจําหน่ายได้ตลอดทั้งปีเช่นเดียวกันโดยจําหน่ายทั้งหญ้าสดและหญ้าหมักมีตลาดรองรับและปัจจุบันได้พัฒนาช่องทางการขายทางออนไลน์เพิ่มความสะดวกให้แก่ผู้ซื้อและผู้ขายอีกทั้งยังได้มอบนโยบายในการสนับสนุนปลูกหญ้าเนเปียร์สร้างรายได้ภายใต้โครงการฯซึ่งได้ดําเนินการkick offไปแล้วแห่งแรกที่อ.ปักธงชัยจ.นครราชสีมาเมื่อวันที่15มิ.ย.ที่ผ่านมาเพื่อส่งผลิตอาหารแบบผสมเสร็จTMRสําหรับโคขุนให้ได้รับอาหารที่ดีเกษตรกรปลูกหญ้าเนเปียร์โดยได้รับการสนับสนุนน้ําจากโรงงานแป้งมันธกส.สนับสนุนสินเชื่อให้เกษตรกรเพื่อการเตรียมดินปลูกหญ้าพร้อมกันนี้มีประกันราคาซื้อ50สตางค์/กก.โดย1ไร่มีผลผลิตประมาณ8ตันเกษตรกรจะมีรายได้4,000บาท/ไร่/รอบ(ตัดที่อายุ50วัน/รอบตัดหญ้าไ้ด้5รอบ/ปี)
นอกจากนี้ยังได้ติดตามการบริหารจัดการน้ําในพื้นที่จ.กาฬสินธุ์ซึ่งมีแหล่งน้ําสําคัญคือเขื่อนลําปาวแต่พบว่ามีปัญหาระบบการกระจายน้ําในพื้นที่ลาดชันต่างระดับดังนั้นเกษตรกรในพื้นที่ดังกล่าวจึงไม่ได้รับน้ําเพื่อทําการเกษตรอย่างทั่วถึงจึงได้หารือร่วมกับกรมทรัพยากรน้ํากรมน้ําบาดาลวางแผนร่วมกับจังหวัดในการปรับปรุงระบบกระจายน้ําแก่เกษตรกรต่อไป